En 37-årig kvinde og en 41-årig mand kom op at toppes på et værtshus i Hobro. De to er tidligere kærester, og skænderiet gik hurtigt i sig selv igen. Omkring klokken fire natten til søndag kom manden hjem. Der ventede den 37-årige ekskæreste med tre yngre mænd - to på 21 år og en på 19 år på ham med et baseballbat. Manden fik blandt andet brækket næsen. Han blev sendt på Sygehus Himmerland. Kvinden og de tre yngre mænd bliver senere søndag fremstillet i grundlovsforhør. Det oplyser Nordjyllands Politi.

Opsummering:
Et tidligere kærestepar kom op at toppes på et værtshus natten til søndag. Da den 41-årige mand kom hjem, ventede tre mænd på ham med et baseballbat.